User:Kimaltmann/sandbox

Steen Svartzengren (født 15. januar 1964 i Århus) er en dansk vekselerer, iværksætter, erhvervsmand samt tidligere folketingskandidat for Det Radikale Venstre. Steen Svartzengren har udviklet og solgt en række virksomheder igennem tre årtier. Desuden har Svartzengren i ti år ledet eller deltaget i europæisk ledelse af to Fortune-500 virksomheder. Siden 2009 har Steen Svartzengren via Svartzengren Holding udviklet fintech-virksomheder med egen forskning og softwareudvikling indenfor automatiseret børshandel. Medstifter af den almennyttige og velgørende fond Steen & Linda Svartzengren Fonden S/I, der støtter alkoholbehandling og børn i nød. Senest er Steen Svartzengren kendt i offentligheden for sammen med modeskaberen Erik Brandt at tage initiativ til den lukkede selvhjælpsgruppe ETOH for kendte og andre notabiliteter med alkoholproblemer.

Vekselerer og finansmand

I perioden 1989-91 udviklede og solgte Steen Svartzengren et højt profileret ejendomsprojektet Berlin B-2000 i samarbejde med to partnere. Køber var den børsnoterede finske Novera Group. Fortjenesten forblev hemmelig trods ihærdige forsøg fra pressen, bla. Børsens Nyhedsmagasin, der antydede en gevinst i størrelsesordenen 50-60 mill. kr. Projektet tiltrak en del opmærksomhed grundet involvering af den tidligere Århus-borgmester Thorkild Simonsen og DDR’s ambassadør i København, Werner Krause. Pressen antydede korruption i forbindelse med B-2000’s hurtige opnåelse af tilladelser og godkendelser af grundkøb og byggeri i Gross Kienitz, Berlin. Steen Svartzengren og gruppen gennemførte et succesfuldt salg i november 1991. Politimesteren i Lyngby giver Steen Svartzengren autorisation som vekselerer i 1991. Samme år lykkes det Svartzengren at erhverve alle aktier i det århusianske investeringsselskab La Grande Valuta A/S. Selskabet sammenlægges med Svartzengrens VekselererGruppen i Vedbæk A/S.

Landspolitik

Steen Svartzengren opstilles til Folketinget i 2005 for Det Radikale Venstre. I perioden 2005-2007 sidder Steen Svartzengren som partiets folketingskandidat for Storstrømskredsen. Som medlem af Økonomisk Udvalg er det økonomi- og erhvervspolitik og iværksættervilkår, der bliver Steen Svartzengren’s fokusområder. Grundet alvorlig sygdom nedlægger Steen Svartzengren sit mandat umiddelbart før Folketingsvalget i 2007.

Velgørenhed Steen Svartzengren har sammen med Linda Svartzengren stiftet en fond til velgørenhed i slutningen af 2016. Fonden samarbejder med internationale børnehjælpsorganisationer som Terre Des Hommes, men er indstiftet med det primære formål at støtte initiativer og forskning inden for alkoholmisbrug. I foråret 2017 sponsorerede fonden ETOH initiativet, en lukket selvhjælpsgruppe for kendte og andre notabiliteter med alkoholproblemer. Som frontfigurer for ETOH optræder Steen Svartzengren selv sammen med sin ven og modeskaber Erik Brandt. Forfatter Introduktion til EDB, 1986 Den Sidste Vekselerer, oktober 2017

Referencer

Kilder og henvisninger

Bibliografi